Diari Oficial de la Generalitat Valenciana


Sumari del DOGV 8463, del 14-01-2019 (2019/210)

ORDRE 1/2019, de 8 de gener, de la Conselleria d'Educació, Investigació, Cultura i Esport, per la qual s'estructuren els serveis psicopedagògics escolars i es desplega el Decret 104/2018, de 27 de juliol.
------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8463

Data del DOGV
:   14-01-2019

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2019/210


Data del document
:   08-01-2019

Organisme emissor
:   Conselleria d'Educació, Investigació, Cultura i Esport

Tipus de document
:   Ordre

Anàlisi jurídica

 Descriptors 

:   * Conselleria d'Educació, Investigació, Cultura i Esport
    * educació
    * psicologia
    * legislació
    * centre d'ensenyament

ORDRE 1/2019, de 8 de gener, de la Conselleria d'Educació, Investigació, Cultura i Esport, per la qual s'estructuren els serveis psicopedagògics escolars i es desplega el Decret 104/2018, de 27 de juliol. [2019/210]  
El Decret 104/2018, de 27 de juliol, del Govern Valencià, regula i organitza els serveis especialitzats d'orientació educativa, psicopedagògica i professional. L'article 32 estableix que els serveis psicopedagògics escolars, d'ara en avant SPE, tenen la consideració d'equips de zona, multidisciplinaris i externs als centres del seu àmbit d'intervenció, i que la conselleria competent en matèria d'educació establirà la composició d'aquests serveis.  
En funció d'aquesta disposició, i prenent en consideració els efectius de què disposen els SPE actualment i l'ampliació duta a terme en el curs 2017-2018, cal reorganitzar el mapa de recursos.  
En virtut d'això, d'acord amb la disposició final primera del Decret 104/2018, de 27 de juliol, i vista la proposta del director general de Política Educativa, de data 14 de novembre de 2018, així com de conformitat amb aquesta, i en exercici de les competències que confereix l'article 28.e de la Llei 5/1983, de 30 de desembre, del Consell,  
  
  
ORDENE  
  
Article únic  
1. Els serveis psicopedagògics escolars de la Conselleria d'Educació, Investigació, Cultura i Esport, es distribueixen segons s'indica en l'annex d'aquesta ordre; amb la indicació del codi, el número, la seu i la subseu, i l'àmbit territorial d'intervenció.  
2. L'estructura administrativa que es proposa actualitza el catàleg dels serveis psicopedagògics escolars, establit en l'Ordre de 29 de maig de 1992, del conseller de Cultura, Educació i Ciència, per la qual es modifica la composició dels serveis psicopedagògics escolars organitzats per l'Ordre de 2 d'abril de 1991.  
3. Cada direcció territorial competent en matèria d'educació determinarà la ubicació física de les seus i les subseus dels serveis psicopedagògics escolars.  
  
  
DISPOSICIONS ADDICIONALS  
  
Primera  
Aquesta ordre no implicarà cap augment de despesa en el pressupost de la conselleria competent en matèria d'educació, i s'atendrà, a aquest efecte, amb els mitjans materials i personals que hi ha en la conselleria esmentada adés.  
  
Segona  
La Conselleria d'Educació, Investigació, Cultura i Esport, a proposta de la direcció territorial corresponent, podrà, excepcionalment, determinar quins centres docents dependents de l'Administració de la Generalitat Valenciana han de ser atesos per una orientadora o un orientador amb destinació en un IES o en una secció de l'IES.  
  
  
DISPOSICIÓ TRANSITÒRIA  
  
Única  
La distribució actual dels serveis psicopedagògics escolars s'ha d'adequar progressivament durant el curs 2019-2020.  
  
  
DISPOSICIÓ DEROGATÒRIA  
  
Única  
Queda derogada l'Ordre de 29 de maig de 1992, del conseller de Cultura, Educació i Ciència, per la qual es modifica la composició dels serveis psicopedagògics escolars organitzats per l'Ordre de 2 d'abril de 1991.  
Queden derogades totes les disposicions que, del mateix rang o d'un rang inferior, s'oposen al que disposa aquesta ordre.  
  
  
DISPOSICIONS FINALS  
  
Primera. Autorització  
Les persones titulars de les direccions generals de Política Educativa i de Centres i Personal Docent, són autoritzades per a dictar totes les instruccions que resulten necessàries per a l'execució d'aquesta ordre.  
  
Segona. Entrada en vigor i aplicabilitat  
Aquesta ordre entrarà en vigor l'endemà de ser publicada en el Diari Oficial de la Generalitat Valenciana.  
  
València, 8 de gener de 2019  
  
El conseller d'Educació, Investigació, Cultura i Esport,  
VICENT MARZÀ IBÁÑEZ